Diari Oficial de la Generalitat Valenciana


Sumari del DOGV 6308, del 12-07-2010 (2010/7895)

ORDRE 19/2010, de 7de juliol, de la Conselleria de Cultura i Esport, per la qual es convoca un concurs públic per a la concessió d'ajudes per a la digitalització de documentació històrica d'arxius d'entitats privades sense ànim de lucre de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6308

Data del DOGV
:   12-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7895


Data del document
:   07-07-2010

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * arxiu
    * suport òptic
    * suport econòmic
    * protecció del patrimoni
    * ajuda pública

ORDRE 19/2010, de 7de juliol, de la Conselleria de Cultura i Esport, per la qual es convoca un concurs públic per a la concessió d'ajudes per a la digitalització de documentació històrica d'arxius d'entitats privades sense ànim de lucre de la Comunitat Valenciana. [2010/7895]
La Generalitat té competències plenes en matèria d'arxius, i un dels seus objectius és la conservació del patrimoni documental valencià. Per tot això, la Conselleria de Cultura i Esport té com a funció gestionar les ajudes que des de la Generalitat es destinen al sistema d'arxius; un dels propòsits és subvencionar les entitats privades sense ànim de lucre que desenvolupen projectes de digitalització de la documentació històrica del seu arxiu.
En conseqüència, fent ús de les facultats que em conferix l'article 28.e) de la Llei 5/1983, de 30 de desembre, de la Generalitat, del Consell, i l'article 47.11. del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,
ORDENE
Primer
Es convoca un concurs públic per a la concessió d'ajudes per a la digitalització de documentació històrica d'arxius històrics d'entitats privades sense ànim de lucre de la Comunitat Valenciana. Així mateix, s'aproven les bases de la present convocatòria (annex I), el model de sol·licitud (annex II), el model de fitxa de manteniment de tercers (annex III) i el formulari del Cens del Patrimoni Documental Valencià (annex IV).
Segon
Les ajudes es concediran a càrrec de l'aplicació pressupostària 91.17.63.900.93, línia codi comptable T7604000, per un import màxim de 31.850 euros, de conformitat amb el que disposa la Llei 13/2009, de 29 de desembre, de Pressupostos de la Generalitat per a l'exercici 2010.
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes subvencions.
Segona
La present ordre tindrà efectes des de l'endemà de la publicació en el Diari Oficial de la Comunitat Valenciana.
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà interposar, potestativament, un recurs de reposició o bé plantejar directament un recurs contenciós administratiu, seguint els terminis i davant dels òrgans que s'indiquen a continuació :
a) El recurs de reposició haurà d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.
València, 7 de juliol de 2010
La consellera de Cultura i Esport,
TRINIDAD M. MIRÓ MIRA.
ANNEX I
Bases per les quals es convoca un concurs públic per a la concessió d'ajudes per a la digitalització de documentació històrica d'arxius d'entitats privades sense ànim de lucre de la Comunitat Valenciana.
Primera. Objecte
La present convocatòria té com a objecte la concessió d'ajudes que contribuïsquen al finançament de les despeses derivades de la digitalització de documents d'arxiu anteriors a 1940, existents en arxius d'entitats privades sense ànim de lucre de la Comunitat Valenciana.
S'entén per arxiu i per document d'arxiu el que disposen els articles 80.1 i 76.2, respectivament, de la Llei 4/1998, d'11 de juny, de Patrimoni Cultural Valencià.
Segona. Règim normatiu d'aquestes ajudes
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran aplicables les presents bases reguladores d'aquesta convocatòria. Per a tot allò que no s'hi preveu, hi serà aplicable la Llei d'Hisenda Pública de la Generalitat Valenciana (Text Refós aprovat pel Decret Legislatiu de 26 de juny de 1991); la Llei 38/2003, General de Subvencions; el Reglament de la Llei 38/2003, aprovat pel Reial Decret 887/2006; la Llei 11/2007, de 22 de juny, d'Accés Electrònic dels Ciutadans als Servicis Públics, i el Decret 18/2004, de 13 de febrer, del Consell de la Generalitat, de Creació del Registre Telemàtic de la Generalitat i Regulació de les Notificacions Telemàtiques de la Generalitat.
3. La presentació de la sol·licitud per a optar a aquesta ajuda implica la plena acceptació pel sol·licitant de les bases per les quals es regeix la convocatòria.
4. Les ajudes concedides mitjançant aquesta convocatòria no necessiten la notificació a la Comissió Europea, d'acord amb els articles 1.4, 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència, i no afectar així els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea.
Tercera. Requisits dels beneficiaris
1. Podran sol·licitar aquestes ajudes totes les entitats privades sense ànim de lucre de la Comunitat Valenciana que realitzen inversions per a la digitalització de la documentació anterior a l'any 1940, existent en els seus arxius, amb la finalitat de millorar la conservació i la difusió del seu patrimoni documental.
S'entén com a entitat privada sense ànim de lucre les que determina l'article 2 de la Llei 49/2002, de 23 de desembre, de Règim Fiscal de les Entitats sense Ànim de Lucre i dels Incentius Fiscals al Mecenatge (BOE núm. 310, de 27 de desembre de 2002).
2. També en podran ser beneficiaris els Centres Valencians a l'Exterior, regulats per la Llei 11/2007, de 20 de març, de la Generalitat, de Comunitats de Valencians a l'Exterior, que estiguen registrats en el Registre de Centres Valencians a l'Exterior adscrit a la Direcció General de Relacions Externes de la Conselleria de Solidaritat i Ciutadania de la Generalitat, sempre que complisquen les condicions exigides en les bases d'aquesta convocatòria.
3. Queden exclosos de la present convocatòria tots els beneficiaris en què concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions.
Quarta. Tipus d'inversions subvencionables i elements mínims que cal considerar
1. Els treballs que es podran finançar amb aquestes ajudes seran els destinats a la digitalització de la documentació objecte d'aquesta convocatòria que pertanyen als fons històrics d'arxius d'entitats privades sense ànim de lucre de la Comunitat Valenciana. La digitalització serà realitzada per empreses professionals.
Del procés de digitalització se n'obtindran pàgines digitalitzades en format TIFF estàndard sense comprimir (fitxers màster) que permeten la preservació de l'original i l'obtenció de còpies en el mateix format o en altres per a usos diversos. D'aquestes imatges en TIFF, se'n realitzarà una còpia en format JPEG, de qualitat alta i mínima pèrdua d'informació, que es destinarà a la consulta de diversos usuaris.
La digitalització es realitzarà d'acord amb les normes següents:
a) La captura es realitzarà mitjançant una càmera rèflex digital amb suport aeri o trípode. La càmera haurà d'estar dotada d'un sensor amb els suficients megapíxeles (Mp.) i els objectius adequats perquè complisquen els requisits especificats en el apartat b) del punt 1 d'esta base.
b) La digitalització serà directa en format TIFF sense compressió, a escala 100% (1:1) de totes les pàgines que componen les unitats documentals amb una resolució de 400 punts per polzada, en mode RGB (color, 24 bit per píxel), mentre que la còpia realitzada en format JPEG a escala 100% (1:1) tindrà una resolució de 200 punts per polzada en mode RGB (color, 24 bit per píxel) amb compressió baixa.
c) Una captura d'imatge correspondrà a una única cara del full del document. Es digitalitzaran tots els fulls del document, inclosos els que estiguen en blanc, en l'ordre corresponent. Tots els fulls de la unitat documental que s'hagen de digitalitzar, hauran d'estar obligatòriament foliats al llapis.
d) Els fitxers en format TIFF i els fitxers en format JPEG s'enregistraran en suports digitals diferents. Preferentment s'usaran discos òptics (DVD).
e) Dins de cada suport digital, l'estructuració dels fitxers en directoris i subdirectoris s'ajustarà a una organització jeràrquica en carpetes seguint l'estructura arxivística d'origen. En el primer nivell s'identificarà el nom de l'arxiu; en el segon, el fons, i en el tercer, la unitat documental tant per als fitxers en format TIFF com en format JPEG.
f) En el nivell d'unitat documental es registraran els fulls corresponents a la dita unitat. El nom de cada una de les imatges tindrà en compte el codi d'identificació de l'arxiu (país + codi INE del municipi on s'ubica l'arxiu + acrònim de l'arxiu) i la signatura, i seguirà un ordre numèric que tinga relació directa amb els fulls del document, indicant si es tracta del recto (r) o del verso (v). Exemple: ES.000000.AMA/C24-5-0001r, ES.000000.AMA/C24-5-0001v, ES.000000.AMA/C24-5-0002r, ES.000000.AMA/C24-5-0002v...
g) Com a primera imatge digitalitzada del document figurarà la pàgina o les pàgines amb les dades que el descriguen (dates extremes, signatura, assumpte...).
h) Durant el procés de digitalització, davall de cada full del document original s'hi col·locarà paper d'un color neutre adequat que permeta distingir el contorn del document o qualsevol tipus de deteriorament que impedisca la transparència i evite la visualització de la següent.
i) Per a la captura d'originals de gran format, com a mapes, plànols i pergamins, es podrà optar per qualsevol de les següents opcions:
- Es podrà realitzar una única captura a grandària real si la digitalització resultant té la suficient qualitat (resolució, detall, etc.) per als tècnics.
- Si no es considera adequada la digitalització de l'apartat anterior, caldrà realitzar diverses preses de la mateixa imatge. Primer es realitzarà una única captura general en format JPEG amb les característiques que s'indiquen en l'apartat b) del punt 1 d'aquesta base. En segon lloc, la captura general es dividirà en coordenades per obtenir una malla quadriculada. Cada quadrícula d'aquesta malla es capturarà separadament en TIFF amb les característiques que s'indiquen en l'apartat b) del punt 1 d'aquesta base, amb un format no superior a DIN A3, tot indicant en la referència de cada imatge la coordenada de la part de la quadrícula general corresponent. La coordenada estarà composta per un codi alfanumèric on l'eix vertical s'identificarà amb una lletra i l'eix horitzontal amb un nombre. Exemple: ES.000000.AMA/C24-5-0001r-A1, ES.000000.AMA/C24-5-0001v-A1, ES.000000.AMA/C24-5-0001r-A2, ES.000000.AMA/C24-5-0001v-A2...
j) En les unitats de suport digital hi apareixerà impresa electrònicament, en el cas dels DVD, o adherida, en el cas de discos durs externs, una caràtula amb la informació següent: nom de la institució i anagrama, logotip de la Generalitat, any de la convocatòria de l'ajuda, signatures i format.
k) Cada unitat de suport digital es presentarà en un estoig o contenidor rígid individual dotat d'una caràtula on es reproduirà la informació establida en el punt h) d'aquesta base quarta. En el cas de DVD no s'acceptaran caràtules únicament en l'estoig o contenidor.
2. Per a la realització d'aquests treballs, els beneficiaris podran subcontractar amb tercers fins al 100% de l'import de l'activitat subvencionada, atenent els requisits i límits previstos en l'article 29 de la Llei 38/2003, de 17 de novembre, General de Subvencions.
Cinquena. Termini de les sol·licituds
1. El termini de presentació de sol·licituds serà de quinze dies naturals comptats des de l'endemà de la publicació d'aquesta convocatòria en el Diari Oficial de la Comunitat Valenciana. Quan l'últim dia de termini siga inhàbil, s'entendrà prorrogat al primer dia hàbil següent, segons l'article 48.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Les sol·licituds han d'adreçar-se a la Conselleria de Cultura i Esport, Direcció General del Llibre, Arxius i Biblioteques, i podran presentar-se en el Registre Auxiliar de la Biblioteca Valenciana (monestir de Sant Miquel dels Reis, Av. Constitució, 284, 46824-València) o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si la sol·licitud no fóra presentada en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Direcció General del Llibre, Arxius i Biblioteques, Servici d'Arxius, núm.: 513 701 980), amb indicació del número i la data d'entrada al registre.
Donat cas que la documentació es presente en Correos, es regularà per l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals.
3. Qui així ho desitge, podrà realitzar la presentació i el registre per mitjans electrònics i sol·licitar que les comunicacions i notificacions es practiquen per aquesta via. Aquests tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de Creació del Registre Telemàtic de la Generalitat i Regulació de les Notificacions Telemàtiques de la Generalitat. A fi de complir els requisits de seguretat establits, la designació de l'adreça o de la bústia de correu electrònic, a l'efecte de la pràctica de notificacions a l'interessat, haurà de correspondre's amb la proporcionada per la Generalitat, amb domini .
Per a sol·licitar aquest tipus d'ajudes per via telemàtica es requereix un certificat de signatura electrònica d'entitat, emés per l'ACVV, .
La tramitació telemàtica pot realitzar-se mitjançant el PROP, en la URL següent: .
Sisena. Documentació que cal presentar
1. Les sol·licituds estaran formades pels documents següents:
a) Imprés de sol·licitud, el model del qual figura com a annex II a la present ordre, en què se seleccionarà la casella de l'ajuda per a la digitalització de documentació històrica. No s'admetrà cap sol·licitud que no s'ajuste a aquest model.
b) Fotocòpia compulsada dels estatuts de l'entitat o normes jurídiques que la definisquen i per les quals es regisca, així com de les modificacions que hi haja hagut, si és el cas.
c) Fotocòpia compulsada de l'escriptura d'inscripció en el registre públic corresponent. L'entitat ha d'estar inscrita -o tenir constància documental d'haver formulat la sol·licitud d'inscripció- en el registre corresponent en la data de presentació de la sol·licitud.
d) Certificat de l'acord de l'òrgan competent de l'entitat on se'n nomena el representant legal.
e) Fotocòpia compulsada del DNI del representant de l'entitat.
f) Certificat del representant legal en què sol·licita l'ajuda, la finalitat i la quantia de la despesa prevista -que no serà inferior a 1.000 euros-, així com el compromís de cobrir l'excés que poguera haver-hi, si és procedent, entre el pressupost inicial i el preu de contracte definitiu, i l'autorització de l'entitat privada sense ànim de lucre a la Generalitat per a la difusió i comunicació pública de la documentació històrica digitalitzada amb fins culturals i científics.
g) Fotocòpia compulsada del NIF de l'entitat.
h) Memòria descriptiva dels servicis que es presten en el centre d'arxiu.
i) En el cas de nou perceptor o canvi de número de compte bancari, s'aportarà la fitxa de manteniment de tercers, que apareix com a annex III a la present ordre.
j) Documentació justificativa que permeta valorar les prioritats exposades en la base setena de la present convocatòria.
k) Formulari del Cens de Patrimoni Documental Valencià, que apareix com a annex IV a la present ordre, emplenat com cal. En el cas d'haver-se presentat en convocatòries anteriors, només es remetran les possibles actualitzacions. No obstant això, el Servici d'Arxius es reserva el dret a sol·licitar novament el formulari emplenat correctament, quan la informació aportada en convocatòries anteriors s'haja considerat insuficient.
l) Còpia del projecte de digitalització on s'especifiquen detalladament l'empresa que realitzarà els treballs, les condicions, els formats, els mètodes, els dispositius de digitalització, els suports d'emmagatzematge dels continguts digitalitzats i els terminis de realització. El projecte inclourà també el pressupost detallat de la inversió acceptat per l'entitat privada sense ànim de lucre, on s'especifique tot el material detallat, el preu per unitats i els treballs que haja de realitzar, d'acord amb l'article 31.3 de la Llei 38/2003, de 17 de novembre, General de Subvencions; no s'admetran per a la valoració pressupostos amb una inversió total inferior a 1.000 euros.
m) Còpia dels instruments de descripció exclusivament de la documentació que calga digitalitzar, que continguen, com a mínim, les dades següents: dates extremes, assumpte, signatura de l'arxiu i nombre de fulls.
n) Acreditació de trobar-se al dia en el compliment de les seues obligacions tributàries i davant de la Seguretat Social, segons disposa l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Els sol·licitants que així ho desitgen podran autoritzar la Direcció General del Llibre, Arxius i Biblioteques perquè demane el certificat d'estar al corrent de les obligacions davant de la Seguretat Social a la Tresoreria General de la Seguretat Social, el certificat d'estar al corrent dels tributs estatals davant de l'Agència Tributària i el certificat dels tributs autonòmic davant la Conselleria d'Economia, Hisenda i Ocupació, de forma telemàtica. El fet d'acollir-se l'interessat a aquesta opció comporta l'autorització expressa a la Direcció General del Llibre, Arxius i Biblioteques per a sol·licitar aquesta dada a la Tresoreria General de la Seguretat Social, a l'Agència Tributària i a la Conselleria d'Economia, Hisenda i Ocupació.
Si la sol·licitud no reuneix els requisits i documents que s'assenyalen en aquesta base, es requerirà l'interessat perquè, en un termini de deu dies, esmene la falta i adjunte els documents preceptius, amb indicació que, si així no ho fera, mitjançant una resolució es considerarà que desisteix de la seua petició, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Els documents a), d), f), h), i), i k) podran ser aportats de forma telemàtica. En el cas dels documents d), f), h), i), i k) només s'acceptaran en format PDF, i hauran d'estar signats mitjançant la plataforma de signatura en línia de l'ACCV:
2. En el cas que els documents que cal adjuntar a la sol·licitud de concessió de les ajudes ja estigueren en poder de qualsevol òrgan de l'administració actuant, el sol·licitant podrà acollir-se al que estableix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència en què van ser presentats o, si és el cas, emesos, i que no hagen transcorregut més de cinc anys des de la finalització del procediment a què corresponguen.
3. En els casos d'impossibilitat material d'obtenir la documentació, l'òrgan competent podrà requerir al sol·licitant la presentació, o, si no és possible, l'acreditació per altres mitjans dels requisits a què es refereix el document.
Setena. Procediment de concessió
1. Els criteris de valoració que es tindran en compte per a la concessió de les subvencions seran els següents:
a) Les sol·licituds per a la digitalització de documents que per la seua antiguitat, singularitat i importància es considere d'interés per a garantir-ne la conservació o la difusió, fins a 5 punts.
b) La qualitat dels instruments de descripció de la documentació, fins a 2 punts: inventari analític (descripció de les unitats arxivístiques -generalment expedients- que componen les sèries documentals, disposades segons l'ordre que tenen en el quadre de classificació i reproduint-ne l'estructura), 1 punt; catàleg (descripció exhaustiva de les unitats arxivístiques -generalment expedients- tant en els caràcters externs com interns), 2 punts.
c) L'existència d'un catàleg informatitzat (en una aplicació informàtica) en el qual es puguen implementar les imatges obtingudes després dels treballs de digitalització i el compromís per part del sol·licitant de fer-ho en el cas que li siga atorgada l'ajuda, 3 punts.
d) Entitats privades sense ànim de lucre amb personal arxiver, 2 punts.
2. La valoració de les sol·licituds d'ajudes per a la digitalització de documentació històrica d'arxius històrics d'entitats privades sense ànim de lucre de la Comunitat Valenciana i la proposta de concessió, les realitzarà una comissió tècnica de valoració, òrgan col·legiat que estarà compost per:
President: el cap del Servici d'Arxius.
Vocals: el director de l'Arxiu Històric de la Comunitat Valenciana, el director de l'Arxiu del Regne de València i un tècnic de la Direcció General del Llibre, Arxius i Biblioteques.
Secretari (amb veu i vot): el cap de la Secció d'Arxius.
3. La Comissió Tècnica de Valoració, atenent les sol·licituds presentades i l'interés, elaborarà la proposta de concessió d'aquestes ajudes en el termini màxim de tres mesos, comptats a partir de l'endemà de la finalització del termini de presentació d'instàncies.
4. L'Àrea de Coordinació del Llibre, Arxius i Biblioteques, com a òrgan competent per a l'ordenació i instrucció de la convocatòria, presentarà la proposta de concessió d'aquestes ajudes realitzada per la Comissió Tècnica de Valoració a la directora general del Llibre, Arxius i Biblioteques, qui dictarà la corresponent resolució en el termini d'un mes, la qual serà publicada en el Diari Oficial de la Comunitat Valenciana, de conformitat amb els articles 22.1 i 24.4 de la Llei 38/2003, de 17 de novembre, General de Subvencions. Si en el termini de sis mesos des del dia que tinga efectes aquesta convocatòria no es resol per part de l'òrgan concedent, s'entendrà que la sol·licitud presentada ha sigut desestimada, sense perjuí de l'obligació de resoldre d'acord amb l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. La publicació d'aquesta resolució tindrà els efectes de notificació a les persones interessades, d'acord amb el que disposen els articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Huitena. Finançament de les activitats subvencionades
a) La despesa mínima subvencionable no podrà ser inferior a 1.000 euros, tal com s'indica en els apartats f) i l) del punt 1 de la base sisena.
b) L'aportació de la Conselleria de Cultura i Esport serà, com a màxim, del cinquanta per cent (50%) del cost de la inversió que es realitze el 2010. Els beneficiaris hauran d'aportar a càrrec del seu pressupost la part no finançada per la Generalitat.
c) La concessió d'aquestes subvencions és compatible amb la percepció d'altres subvencions, ajudes, ingressos o recursos per a la mateixa finalitat, sempre que l'import de les subvencions, aïllada o en concurrència amb altres subvencions, ajudes, ingressos o recursos, no supere el cost total de l'activitat subvencionada, tal com disposa l'article 19.3 de la Llei 38/2003, de 17 de novembre, General de Subvencions.
d) Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions fora dels casos permesos en les normes reguladores, podran donar lloc a la modificació de la resolució de concessió, en els termes establits en la normativa reguladora de la subvenció.
e) Quan les activitats hagen estat finançades amb la present ajuda i, a més, amb fons propi o altres subvencions o recursos, haurà d'acreditar-se en la justificació l'import, la procedència i l'aplicació del fons a les activitats subvencionades.
f) El material que s'haja d'adquirir amb l'objecte de la subvenció té la consideració d'inventariable, i caldrà tenir en compte les exigències dels apartats 4 i 5 de l'article 31 de la Llei 38/2003, de 17 de novembre, General de Subvencions.
Novena. Modificacions
La Conselleria de Cultura i Esport no assumirà modificacions de la subcontractació dels treballs que impliquen un augment del preu d'adjudicació ni revisió de preus, i es respectaran els requisits i límits previstos en l'article 29 de la Llei 38/2003, de 17 de novembre, General de Subvencions. Si es produeixen aquests casos, els majors costos seran assumits exclusivament pel beneficiari.
Desena. Obligacions dels beneficiaris
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, tot això d'acord amb els articles 29 i 31 de la Llei 38/2003, de 17 de novembre, General de Subvencions.
b) Justificar davant de l'òrgan concedent el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció en el termini establit en les presents bases. Les despeses s'acreditaran mitjançant factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, d'acord amb l'article 30.3 de la Llei 38/2003, de 17 de novembre, General de Subvencions.
c) Sotmetre's a les actuacions de comprovació que efectue l'òrgan concedent, així com a qualsevol altra de comprovació i control financer que puguen realitzar els òrgans de control competents, per a la qual cosa aportaran tota la informació requerida en l'exercici de les actuacions anteriors d'acord amb el que estableix l'article 46 de la Llei 38/2003, de 17 de novembre, General de Subvencions.
d) Comunicar a l'òrgan concedent l'obtenció d'altres subvencions, ajudes, ingrés o recursos que financen les activitats subvencionades. Aquesta comunicació haurà d'efectuar-se així que es conega i, en tot cas, amb abans de la justificació de l'aplicació donada als fons percebuts.
e) Conservar els documents justificatius de l'aplicació del fons rebut, inclosos els documents electrònics, mentre puguen ser objecte de les actuacions de comprovació i control.
f) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions. Si l'activitat subvencionada generara algun tipus d'imprés, la indicació que l'activitat ha rebut una ajuda de la Conselleria de Cultura i Esport haurà de realitzar-se bé incloent-hi una frase al·lusiva a la mencionada ajuda, bé amb la inclusió del logotip de la Conselleria de Cultura i Esport.
g) Permetre el lliure accés públic dels investigadors als fons, tal com estableix l'article 40 de la Llei 3/2005, de 15 de juny, de la Generalitat, d'Arxius.
h) Reintegrar el fons percebut en els casos previstos en l'article 37 de la Llei 38/2003, de 17 de novembre, General de Subvencions.
Onzena. Justificació de les subvencions
1. El pagament de les aportacions de la Generalitat als beneficiaris es realitzarà de conformitat amb el que establisquen la Llei 13/2009, de 29 de desembre, de Pressupostos de la Generalitat per a l'exercici 2010 i l'article 30 de la Llei 38/2003, de 17 de novembre, General de Subvencions.
2. Per a efectuar el pagament els beneficiaris hauran de presentar la documentació següent:
a) Fotocòpies compulsades de les factures corresponents al projecte executat, presentades en forma reglamentària i expedides per les empreses contractades. Aquestes factures estaran datades entre l'1 de gener i el 30 de juny de 2010, i contindran detallats els preus per unitat i treballs realitzats, i l'import total del producte final.
b) Certificat del representant legal de l'entitat privada sense ànim de lucre en què es faça constar que el producte contractat ha sigut lliurat correctament i s'ha destinat a l'ús previst.
c) Una còpia dels suports digitals del treball realitzat per a la custòdia en la Conselleria de Cultura i Esport. En el cas d'enviar discos durs externs, aquests tindran connexió USB2 i se n'hauran de presentar dues unitats diferents per format, TIFF i JPEG; no s'admetran dues còpies d'idèntic format en un mateix disc. Aquesta còpia o còpies seran revisades pels tècnics de la Conselleria de Cultura i Esport per confirmar que compleixen tots els requisits de qualitat establits en aquesta ordre. Els suports que presenten deficiències hauran de ser reemplaçats com cal pel beneficiari de l'ajuda.
3. La justificació de l'ajuda es correspondrà amb la totalitat de la despesa consignada en la sol·licitud, segons els apartats f) i l) del punt 1 de la base sisena d'aquesta convocatòria.
4. En el cas de justificació parcial l'ajuda es minorarà de forma proporcional sempre que el cost total justificat arribe, com a mínim, al 80% de la despesa total consignada en la sol·licitud. En el cas que el cost total justificat siga inferior a aquest percentatge, es deixarà sense efecte l'ajuda.
Quan un beneficiari tinga més d'una activitat subvencionada, l'excés de gasto en una activitat no podrà compensar el dèficit d'una altra.
5. Els justificants establits en esta base, que aniran dirigits a la Direcció General del Llibre, Arxius i Biblioteques, hauran de presentar-se en el Registre Auxiliar de la Biblioteca Valenciana (monestir de Sant Miquel dels Reis, Av. Constitució, 284. 46316 València) o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. De no fer-ho així decaurà el dret de l'adjudicatari a percebre l'ajuda.
Si els justificants no foren presentats en el Registre Auxiliar de la Biblioteca Valenciana, es pot remetre un fax a l'òrgan gestor de la convocatòria (Direcció General del Llibre, Arxius i Biblioteques, núm.: 224 287 559), amb indicació del número i de la data d'entrada en el registre, i l'òrgan on s'han presentat els justificants.
6. El termini de presentació de la documentació justificativa serà de 15 dies naturals a comptar de l'endemà de la data de la publicació en el Diari Oficial de la Comunitat Valenciana de la Resolució de concessió.
7. Les transferències de capital concedides per la Generalitat als beneficiaris es realitzaran d'una sola vegada quan es presenten els justificants corresponents.
Dotzena. Causes de reintegrament
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 -invalidesa de la resolució de concessió- i 37 -causes de reintegrament-, de la Llei 38/2003, de 17 de novembre, General de Subvencions, i d'acord amb criteris de proporcionalitat.
Tretzena. Inspecció i control
Quan de l'exercici de les funcions d'inspecció o control es deduïsquen indicis de la incorrecta obtenció, gaudi o destinació de l'ajuda percebuda, la Conselleria de Cultura i Esport podrà acordar la retenció de les factures, documents equivalents o substitutius i de qualsevol altre document relatiu a les operacions en què els indicis es manifesten.
Catorzena. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, General de Subvencions.
Quinzena. Obligació de conservació
Els beneficiaris d'aquestes ajudes estan obligats a mantenir l'arxiu organitzat i en bones condicions de conservació, d'acord amb les normes i directrius que establisca la Conselleria de Cultura i Esport.
ANNEX II / ANEXO IIANNEX III / ANEXO IIIANNEX IV / ANEXO IV